Diari Oficial de la Generalitat Valenciana


Sumari del DOGV 2485, del 06-04-1995 (1995/834378)

RESOLUCIÓ de 24 de març de 1995, de la Universitat de València, per la qual es convoca una oferta pública per a constituir una borsa de treball de tècnic mitjà d'informació (gestió i animació sòcio-cultural).
----------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2485

Data del DOGV
:   06-04-1995

Secció del DOGV
:   AUTORITATS I PERSONAL

Número del document
:   1995/834378


Data del document
:   24-03-1995

Organisme emissor
:   Universitat de València

Tipus de document
:   Resolució

RESOLUCIó de 24 de març de 1995, de la Universitat de València, per la qual es convoca una oferta pública per a constituir una borsa de treball de tècnic mitjà d'informació (gestió i animació sòcio-cultural).   
El Rectorat de la Universitat de València, fent ús de les atribucions que li confereix l'article 18, en relació amb l'article 3.e de la Llei de Reforma Universitària, convoca una oferta pública per a constituir una borsa de treball d'acord amb les bases següents:  
1. Denominació del lloc de treball: tècnic mitjà d'informació (gestió i animació sòcio-cultural)  
2. Classificació del lloc de treball:  
Grup B   
Complement de destinació 15  
Complement específic A   
3. Objecte: l'objecte d'aquesta oferta és constituir una borsa de treball de Gestor i Animador sòcio-cultural.  
4. Perfil de la plaça:  
- Dinamització i suport a l'associacionisme estudiantil a la universitat.  
- Preparació i potenciació d'activitats d'estudiants.  
- Gestió i difusió de les activitat del vice-rectorat d'Estudiants.  
- Gestió i difusió de les ajudes econòmiques i beques del Vice-rectorat: borsa de viatge, ajudes de manutenció i ajudes a les activitats d'associacions.  
- Gestió del servei de borsa de vivienda per estudiants.  
- Coordinar els serveis del CADE: assessories, cens d'associacions, borsa de llibres, borsa de treball, espais per a activitats estudiantils, etc.  
- Gestió dels convenis amb entitats públiques i privades per a facilitar serveis socials i culturals als estudiants de la Universitat de València.  
- Coordinació i gestió dels programes i activitats de dinamització sòcio-cultural i d'assessorament dirigides a la població estudiantil de la Universitat de València.  
- Disseny, gestió i avaluació de nous programes de dinamització, animació sòcio-cultural i participació dels estudiants.  
5. Requisits dels aspirants:  
- Títol universitari mitjà o equivalent.  
- Coneixement de valencià oral i escrit de nivell mitjà.  
6. Mèrits preferents:  
- Titulació superior universitària.  
- Coneixements d'informàtica entorn Apple a nivell d'usuari, de sistema operatiu, de programes de processaments de textos, de maquetació i de File Maker Pro.  
- Experiència en treballs d'animació sòcio-cultural, juvenil i en associacions.  
- Titulació d'animador juvenil i de temps lliure.  
- Coneixements sobre gestió sòcio-cultural i cursos de monitor i educador de temps lliure.  
7. Sistema selectiu de la plaça:  
- Valoració del currículum dels aspirants (d'acord amb el barem que figura a l'annex II).  
- Entrevista amb el tribunal.  
8. Tribunal:  
- El gerent o persona que delegue.  
- Dos representants de la universitat designats pel rector.  
- Dos representants de la Junta de Personal.  
- La cap del Servei de Personal d'Administració i Serveis, que hi actuarà com a secretària, amb veu però sense vot.  
9. Sol·licituds:  
- S'haurà d'utilitzar el model que figura a l'annex I d'aquesta convocatòria.  
10. Presentació d'instàncies:  
Les instàncies, juntament amb el currículum, cal presentar-les al Registre de Gerència de la Universitat de València (carrer de l'Antiga Senda de Senent, 11), en el termini de 15 dies naturals a partir de l'endemà de la publicació d'aquesta resolució en el DOGV. Així mateix, cal presentar certificats de tots els mèrits que es fan constar al currículum.  
11. Norma final: aquesta convocatòria, les seues bases i tots els actes administratius que es puguen derivar d'aquesta i de les actuacions del tribunal, podran ser impugnats pels interessats en els casos i la forma que estableix la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Així mateix, l'administració, si escau, podrà revisar les resolucions del tribunal, d'acord amb l'esmentada norma.   
València, 24 de març de 1995.- El gerent (PD): Germán Marco Ponce.  
ANNEX II  
Barem  
Titulació acadèmica superior a la necessària per a accedir a la plaça o estudis equivalents: fins a 1 punt.  
Valencià: fins a 0,5 punts.  
Experiència professional (experiència en coordinació i participació en programes d'animació): fins a 2 punts.  
Títol d'animador juvenil: fins a 1,5 punts.  
Idiomes (anglès o francès): fins a 0,5 punts.  
Assistència a jornades, seminaris, taules rodones i cursos vinculats al lloc de treball: fins a 1 punt.  
Altres mèrits: fins a 0,5 punts.  
Entrevista: de 0 a 3,5 punts.